Diari Oficial de la Generalitat Valenciana


Sumari del DOGV 8737, del 11-02-2020 (2020/1119)

RESOLUCIÓ de 30 de gener de 2020, de la sotssecretària de la Conselleria d'Educació, Cultura i Esport, per la qual es modifica la composició de l'òrgan tècnic de selecció per a la constitució d'una borsa de treball extraordinària per a la contractació temporal de personal de l'àrea tècnica de maquinària en la Fundació de la Comunitat Valenciana, Palau de les Arts Reina Sofia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8737

Data del DOGV
:   11-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1119


Data del document
:   30-01-2020

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 30 de gener de 2020, de la sotssecretària de la Conselleria d'Educació, Cultura i Esport, per la qual es modifica la composició de l'òrgan tècnic de selecció per a la constitució d'una borsa de treball extraordinària per a la contractació temporal de personal de l'àrea tècnica de maquinària en la Fundació de la Comunitat Valenciana, Palau de les Arts Reina Sofia. [2020/1119]  
Mitjançant resolució de 5 de juny de 2019, de la Direcció General de la Fundació, es va acordar donar publicitat a les bases reguladores de la borsa extraordinària d'ocupació temporal per a personal de l'àrea tècnica de maquinària (DOGV 8567, 11.06.2019).  
L'apartat 1.7 d'aquestes bases disposa que mitjançant una resolució de la sotssecretària de la Conselleria d'Educació, Investigació, Cultura i Esport s'anunciarà, a través de la seua publicació en el DOGV, la composició nominativa de l'òrgan tècnic de selecció.  
El 5 de juny de 2019, la representació legal de la Fundació Palau de les Arts Reina Sofia i el Comité d'Empresa van acordar una proposta de composició de l'òrgan tècnic de selecció per a la constitució de la borsa de treball extraordinària i, el 7 de novembre de 2019, la sotssecretària de la Conselleria d'Educació, Cultura i Esport va resoldre designar l'òrgan tècnic de selecció d'acord amb la proposta esmentada.  
El 26 de novembre, la Direcció General de la Fundació va sol·licitar a la sotssecretària de la Conselleria d'Educació, Cultura i Esport l'emissió d'una nova resolució de nomenament dels membres de l'òrgan tècnic de selecció, on es fera la proposta de les persones per a la composició d'aquest.  
D'acord amb l'anterior, a proposta de la Fundació i d'acord amb la Llei 40/2015, d'1 d'octubre, de règim jurídic del sector públic, resolc:  
  
  
Primer  
Nomenar les persones que compondran l'òrgan tècnic de selecció per a la convocatòria esmentada, en els termes següents:  
Titulars:  
President: Francisco Beltrán Rueda, coordinador tècnic de l'Institut Valencià de Cultura.  
Vocals:  
- Juan Gallego Ramón, cap de coordinació de l'oficina tècnica de l'Institut Valencià de Cultura.  
- Rafael Real Rausell, tècnic de so de l'Institut Valencià de Cultura.  
  
Secretària: Elisa Sansano Gil, cap de Gestió de Persones de la Fundació Palau de les Arts Reina Sofia.  
  
Segon  
Deixar sense efecte la resolució emesa el 7 de novembre de 2019, de designació de l'òrgan tècnic de selecció per a la constitució d'una borsa de treball extraordinària per a la contractació temporal de personal de l'àrea tècnica de maquinària en la Fundació de la Comunitat Valenciana, Palau de les Arts Reina Sofia.  
  
Tercer  
Aquesta resolució entrarà en vigor a partir de l'endemà de la publicació al Diari Oficial de la Generalitat Valenciana.  
Aquesta resolució no posa fi a la via administrativa i, contra aquesta, es podrà interposar un recurs d'alçada en el termini d'un mes comptat a partir de l'endemà de la publicació al Diari Oficial de la Generalitat Valenciana davant del mateix òrgan que ha dictat l'acte que s'ha recorregut, o davant del conseller d'Educació, Cultura i Esport, òrgan competent per a resoldre'l, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de gener de 2020.- La sotssecretària de la Conselleria d'Educació, Cultura i Esport: Eva María Coscollá Grau.